Vuit concerts amb la col·laboració de les emissores iCat (CCMA) i Europa FM
El Palau Robert i l'Agència Catalana de la Joventut organitzen, amb el suport d'iCat, la ràdio musical i cultural de Catalunya Ràdio (CCMA), i Europa FM, el cicle de concerts Clotilde Fest durant els mesos de juny i juliol.
Els concerts presenten una proposta musical que inclou pop, músiques urbanes, músiques festives, reggae..., amb una aposta clara per la música jove i pel talent.
Clotilde Fest aposta per les noves bandes de les generacions joves i pel talent, fent veure la diversitat i la qualitat de l'escena musical actual.
Grups agosarats, amb ganes d'experimentar i d'absorbir els gèneres que venen de fora: trap, hh, r&b...
Grups nous, en alguns casos transversals, que aporten una visió generacional i que han anat agafant el relleu de les bandes nascudes en la dècada dels 90 i del 2000.
Els concerts d'Europa FM tenen la particularitat que uneixen en un mateix escenari grups emergents amb grups ja coneguts, tant catalans com espanyols, com és el cas de la banda de rock alternatiu Shinova.
Accés amb invitació, consulteu en aquesta pàgina com aconseguir-la.
Els menors de 16 anys han d'anar acompanyats d'un adult.
Consulteu les normes, condicions d'accés i dret d'admissió al peu d'aquesta pàgina
El nom del cicle Clotilde Fest, una de les activitats programades dins les propostes que conformen el Palau Jove, recorda la figura de Clotilde Cerdà (1861-1926), filla de l'urbanista Ildefons Cerdà i de la pintora Clotilde Bosch.
Va ser la concertista d'arpa i compositora que va fundar a Barcelona l'Acadèmia de Ciències, d'Arts i Oficis, dedicada a la formació de la dona.
Va ser una dona que va defensar, amb convenciment i valentia, dels drets de les dones i la classe obrera.
Durant els concerts, un Punt d'Informació de l'Agència Catalana de la Joventut explicarà als joves els riscos associats al consum d'alcohol i altres substàncies.
A més a més, aquesta intervenció també té per objectiu ser un espai de denúncia, seguretat i confort en el cas de viure o veure una agressió, on poder adreçar-se per denunciar i/o rebre assessorament davant de qualsevol situació en relació a violències sexuals viscudes en el mateix espai o altres episodis de violències masclistes.
El primer concert, organitzat conjuntament amb iCat (CCMA), s'ha programat per al 21 de juny, coincidint amb el Dia Internacional de la Música, i hi actuaran Lildami (trap i músiques urbanes), Pupil·les (rap feminista) i Pavvla (pop electrònic).
El trap i les músiques urbanes en català han escrit el seu nom amb lletres de neó.
Damià Rodríguez (Terrassa, 1994) va fer les primeres passes a ritme de trap i ha acabat ballant pels variats i diversos pentagrames de l'urban, i pintant les seves cançons amb filosofia pop.
Chen, que també agafa el micro, aquest any ha publicat (per primera vegada amb una discogràfica) "Flors mentre visqui", un disc allunyat dels tòpics del rap on refresca discursos i temàtiques amb el qual espera, Lildami dixit, arribar a públics que no consumeixen rap habitualment.
Nascudes en l'efervescent escena musical valenciana el 2014, Pupil·les parlen alt i clar de les dones i per a les dones.
Ho fan amb la contundència d'un rap obert al reggaeton, l'electrònica i el punk, invocant la inspiració d'Obrint Pas, Gata Catanna i Aspencat; també recordant els petits escenaris dels seus inicis, en cases okupes i ateneus populars, i traduint a paraules el que les dones callen perquè la societat patriarcal els tapa la boca.
Pupil·les són Natàlia Pons, Mireia Matoses i DJ Rule.
En cinc anys han tret al mercat dos discos autoeditats, Brujas de luto i Les silenciades.
L'hem vist créixer a temps real, primer com a actriu preadolescent i després com a cantant.
I l'hem vist créixer com a músic, de la pulsió folk dels principis, amb guitarra i veu, a l'iniciàtic i nostàlgic debut Creatures (2016).
El present es titula Secretly Hoping You Catch Me Looking (2018) i és un àlbum fet de pop, electrònica i risc que, per consens, confirma PAVVLA en l'esplendor de la seva jove maduresa artística.
Amb aquest disc la terrassenca ha fet un centenar de concerts a Espanya i escapades al Regne Unit i els Estats Units; enguany també puja a un dels escenaris del Primavera Sound.
El grup emergent amb energia a l'escenari, vol fer vibrar el públic transmetent, les ganes i l'emoció de com afronten la vida (amor, societat, la mort, ruIna...) a través de cada cançó, amb ganes de deixar petjada al panorama musical català.
L'actual auge del panorama musical dels Països Catalans no es podria entendre sense Els Catarres.
La banda és responsable del ressorgiment de la música festiva a les nostres festes i ha aconse- guit fites històriques que han marcat un abans i un després en la mesura d'èxit dels grups catalans.
Han estat la primera banda en actiu que oferint un concert en solitari omple les 4600 localitats del Sant Jordi Club i la primera a exhaurir 7000 entrades, omplint set sales de Barcelona en tan sols dues setmanes quan va acomiadar la seva anterior gira.
Per si no fos poc, han estat guardonats amb un disc d'or per les seves vendes discogràfiques i les seves gires han esdevingut internacionals.
Els Catarres són un grup únic, irrepetible i ja icònic, que més enllà d'haver-se guanyat de nou el públic i hagin seguit batent rècords d'assistència a tots els seus concerts amb el seu darrer disc "Tots els meus principis".
Són un referent de la música festiva i del mestissatge als Països Catalans des que l'any 2011 van publicar el seu fantàstic debut La selva.
Amb Halley Records ha publicat els discos Explosiva (2017) i La lengua de los pájaros(2019), que amb singles com "Apropa't" estan sonant constantment a les ràdios comercials catalanes.
El grup de Montcada i Reixac és un dels grans de l'escena mestissa barcelonina, nacional, estatal i internacional.
Les seves cançons i el seu directe són una explosió́ de bona música, himnes i ritmes contundents que els fan connectar amb el públic des de la primera nota.
A banda de festa i ritme, en les seves lletres Itaca Band és també́ reivindicació́, transformació́ social i un ampli espectre emocional i existencial.
Cantant, compositor i intèrpret espanyol, va néixer el 14 de març de 1997 al Prat de Llobregat, Barcelona.
Alfred va cursar el nivell superior de jazz i música moderna en el Taller de Músics de Barcelona, i toca des de petit múltiples instruments musicals, com el trombó, la guitarra, la bateria i el teclat.
En 2012, amb 15 anys, va publicar el seu primer disc produït per ell, titulat Beginning, i amb 17, gràcies al projecte musical i cultural La Capsa, va gravar el seu primer senzill, She looks sota beautiful, compost per ell.
Atenció, perquè els benjamins del pop ronden els 15, toquen des de fa anys i han passat per més d'una banda abans d'arribar a Kids from Mars, projecte novíssim (a punt de fer el primer aniversari) nascut a partir de l'interès d'Òscar (veu, guitarra, teclats, ukelele) i Roger (bateria, cors, ordinador), tots dos de Blanes, per grups com Twenty One Pilots, The Neighbourhood i The XX.
Amb només un EP de cinc temes publicat aquest mateix any, Kids from Mars han fet sonar totes les alarmes amb les seves cançons immediates de melodies addictives i irresistibles bases electròniques sobre lletres generacionals.
Dolçor en les melodies, espurnes a les tornades i cançons amb vocació de record.
Amb dos discos llargs al mercat i un lustre de trajectòria, el septet igualadí forma part de la cada cop més rica escena festiva local, i és en aquesta feliç quadratura que arriba el seu nou treball, Ohana (2019), que compta als crèdits amb la col·laboració d'Adrià Salas i Rubén Sierra de La Pegatina i de Kelly Isaiah, de Koers.
Ohana surt al carrer en format visual album: cada cançó va acompanyada pel seu propi videoclip.
Imatge i cançó van de la mà, com la banda: ohana vol dir família –la família que tries- en hawaià.
Ho diu la seva biografia: Porto Bello volien un projecte fet de festa boja i entreteniment per a tots els públics que es traduís en un directe fresc i sòlid, capaç de posar a ballar places senceres.
Va ser així que els germans Tonet i Joanet Blàzquez van treballar un any sencer sobre el paper abans de publicar, el 2017, Basat en fet reals, bomba mestissa que apadrinaven Txarango i Buhos.
El recent L'ull de la tempesta confirma el seu camí: coctelera de rumba, ska, reggae i rock, energia, melodies verinoses, crescendos imparables i benzina per a un ball sense fi.
La jove cantautora catalana va publicar Natural, el seu primer disc, per petició popular de les més de 60.000 persones que la segueixen a xarxes socials com Instagram o YouTube, on se la coneix amb l'àlies.
El seu èxit s'explica per la seva naturalitat, el seu particular timbre i de veu i pel seu do innat per a la composició, virtut que l'ha dut a publicar un disc sense filtres, on estils com pop, regggae, ska, calypso o rumba es barregem amb una força i una personalitat inimitable.
Les dotze cançons que composen el seu debut han estat gravades amb alguns dels músics més destacats del paí¬s i contenen un autèntic popurri d'estils que creen cançons plenes d'històries i de vida.
Shinova és una banda de rock alternatiu de Berriz, de Biscaia.
Una de les realitats més potents de la música alternativa en castellà, qyue encaixa en la vida i records de les generacion jopves.
Des de la seva fundació el 2008, han publicado cinc discs, l'últim anomenat "Cartes de navegació".
El nom del grup neix d'un joc de paraules entre el fonema "chi"-que deriva en shi- y la palabra "nova", significant això "nova energia.
Uns quants amics es reuneixen per veure si són capaços de fer música.
Contrasten habilitats, gustos i influències i, en poc més d'un any i mig, el passatemps es converteix en projecte i qualla.
31 FAM són sis trapers de Sabadell que canten en català, castellà i anglès, i que es neguen a encasellar-se en un sol estil: piquen del reggaeton, del trap, del dancehall, del funk i de l'R&B, però prefereixen que pensis en ells com una jove banda de música urbana que fuig dels tòpics i parla de coses que coneix.
De viure exclusivament a Youtube han passat a firmar amb una discogràfica i a traspassar portes que abans els estaven vedades.
Enamorat del reggae i enamorat de la idea de la música com a motor de canvi polític, social i personal, Guillem Simó va muntar Adala el 2015 com un projecte contracultural encarat a la lluita contra el sistema capitalista, i també per l'empoderament personal i de la comunitat.
Un projecte fill de la cançó protesta catalana i la llatinoamericana, amb el roots reggae al centre.
Acompanyat per la seva banda, The Same Song Band, Adala ha publicat un munt de senzills, tres EP i un disc llarg que interpel·len directament a la consciència.
"Quantes pluges han de caure per fer créixer un arbre que em serveixi d'aixopluc", canta a Malafici.
El secret de les irresistibles píndoles de pop electrònic del valencià Dani Belenguer, explicat per ell mateix: fascinació per les melodies i els grooves de bateria dels anys 70 i 80; per la música de ball, sobretot negra, i el gust insubornable pel house dels 90, el disco i l'R&B. Rematen la jugada una producció enganxada a l'actualitat i una veu afortunada, i així, temes com Por dentro són un interminable loop de bon rotllo i dance non stop.
Bearoid, projecte que viu per i per a l'exploració, ha passat per festivals com Vida Festival, Arenal Sound, Primavera Sound i Embassa't.
Wineson és el nou projecte del cantant Luke Wineson (veu i guitarra) juntament amb Guillem de Lleó (bateria), Javier Echávarri (guitarra) i John Sea Rizzo (veu i baix).
Es defineixen com una banda de indie rock i tenen la seva basi en Barcelona.
El seu nou EP, "Malbec", es publicarà el 12 d'abril i contindrà cançons amb tornades pegadizos i molt ritme, sense oblidar unes lletres que barregin parlar dels nostres somnis amb una reflexió sobre la frustració de la societat actual.
El grup de moda als Països Catalans.
El seu nou disc, Fans del sol, fa 13 setmanes que està entre els més venuts i escoltats de l'estat espanyol.
Acaben de protagonitzar el concert inaugural del Festival Strenes, han estat la banda sonora de la campanya del Sant Jordi a la Damm, han estat el cap de cartell de la Telecogresca...
Fans del sol supera ja els 8 milions de reproduccions a les plataformes digitals i totes les ràdios els estan fent sonar sense parar.
El 2011, la banda d'Osona s'enduia a casa un més que merescut primer premi del concurs de maquetes Sona9.
I després, Nyandú es van aplicar a construir una carrera: entre el 2012 i el 2015 van publicar dos àlbums de pop impecables i van fer els concerts corresponents.
Però ha estat amb el tercer, Fernando Rogelio Estévez (2018), que Ferran Orriols i els seus han entregat un disc de gran calibre, i el defensen com un grup que ja ha construït la seva identitat artística.
Nyandú semblen haver arribat a aquell punt crucial que et fa preguntar-te si la teva obra resistirà el pas del temps.
Resistirà la infecciosa El club dels 27 el pas del temps?
També de la pedrera del Sona9'17 va sorgir la voluntariosa Judit Puigdomènech, ànima de Ju, que el 2018 publicava Bandera blanca, treball que reflecteix l'amplitud dels seus interessos i una personalitat que es construeix a ritme ascendent.
A cavall del pop, el reggae i l'R&B, Ju sona vital i festiva, i als seus enèrgics directes llueix les capacitats vocals que en disc la porten a versionar, sense complexes, el Feeling Good de Nina Simone.
"Banda de Barcelona descoberta per la discogràfica de Phoenix, Two Door Cinema Club i Crystal Fighters".
El titular és exacte i l'anècdota va suposar una segona empenta per al duet de músics i productors Pau Mendieta i Javi Morales.
El seu primer LP, Pictures and Shapes of Our Mistakes, va ser un de les sorpreses més grates del 2018 i la depuració d'un so que venien treballant des del 2014: pop electrònic esquitxat de house, soul, funk i electrònica vuitantera amb vocació ballable.
El look lúdic de la seva proposta posa la banda sonora a reflexions com l'esclavitud de les societats hipercomunicades, la funció de l'estat i qüestions de gènere.
1- Manera d'aconseguir les invitacions:
- Concerts organitzats per ICAT, dies 21 de juny; 5, 12, i 19 de juliol.
Un cop es confirma als participants que han aconseguit les invitacions, les han de passar a recollir a l'Oficina de Turisme de la Generalitat al Palau Robert.
Els dies de concert, si encara queden invitacions per recollir, alguna persona de l'organització tindrà la llista i les podrà lliurar fins a l'hora d'iniciar els concerts (20.30h).
Aquesta persona serà a l'entrada del passeig de Gràcia, 107.
- Els concerts organitzats per EUROPA FM, dels dies 27 de juny, 4, 11 i 18 de juliol.
Els tiquets per als concerts dels dies 27 de juny i 4 de juliol ja es poden passar a recollir.
Les invitacions per als concerts dels dies 11 i 18 de juliol es podran passar a recollir a partir de l'1 de juliol sempre per la seu de l'emissora a rambla de Sant Josep 88-94, 4a, Barcelona 08002.
2- L'accés als concerts al Jardí del Palau Robert s'obrirà a partir de les 19.30h, únicament per l'accés de Còrsega, 2 (Còrsega/rambla).
S'han d'adoptar mesures per prevenir les aglomeracions de persones ocupant la via pública amb motiu de l'accés o la sortida.
Per tant, el control d'entrada s'ha de fer evitant d'ocupar la via pública, de manera que les cues que pugui provocar no produeixin molèsties als vianants.
S'han d'adoptar les mesures adients per prevenir l'aglomeració de persones a la via pública.
4- L'aforament màxim autoritzat per la llicència és de 999 persones.
És obligatori posar un cartell a l'entrada que ho digui.
Un cop s'arribi a aquest nombre d'accessos no es permetrà l'entrada a ningú més, encara que tingui invitació.
5- Condicions d'accés i dret d'admissió.
- Només es podrà accedir al recinte amb l'entrada corresponent.
L'entrada ha d'estar completa i en bones condicions.
Si l'entrada està esmenada, trencada o presenta indicis de falsificació l'organitzador tindrà autorització per no deixar entrar al recinte.
- Un cop exhaurit el límit de l'aforament no es permetrà l'accés als concerts, encara que es disposi d'invitació.
- (+16) Els menors més grans de 16 anys que disposin d'invitació poden entrar lliurement.
- (-16) Els menors de 16 anys, amb invitacions, han d'anar acompanyats de mare, pare o tutor que també ha de dur l'entrada pròpia.
- Després de sortir del recinte del festival no es permetrà tornar a entrar.
No s'admet l'entrada de begudes alcohòliques ni envàs ni cap objecte que l'organització consideri perillós o nociu.
- L'organització es reserva el dret d'admissió.